Comedy Central

***Comedy Central*** ir televīzijas kanāls, kas pieder uzņēmumam *[[Paramount Global]]*. Kanāla mērķauditorijas vecums ir no 18 līdz 49 gadiem. *Comedy Central* pārraida tādus multiplikācijas seriālus kā "Dienvidparks", "Briklberija" un "Futurāma", humora raidījumus kā *[[The Ben Show]]* un citas televīzijas pārraides. Kanālu *Comedy Central* pārraida Lielbritānijā, Īrijā, Itālijā, Vācijā, Zviedrijā, Polijā, ASV un citās valstīs.

## Vēsture
1989. gada 15. novembrī kompānija *[[WarnerMedia|Time Warner]]* izveidoja kanālu ar nosaukumu *[[The Comedy Channel]]*. 1990. gada 1. aprīlī kompānija *Viacom* izveidoja kanālu ar nosaukumu *[[Ha!]]*. 1991. gada 1. aprīlī kanāli *The Comedy Channel* un *Ha!* apvienojās vienā kanālā ar nosaukumu ***CTV:The Comedy Network***. 1991. gada 1. jūnijā kanāls mainīja nosaukumu uz *Comedy Central*, lai novērstu problēmas ar Kanādas televīzijas kanālu CTV.

### 1991—1999
*Comedy Central* programma savos pirmajos gados sastāvēja no komēdiju filmām, situāciju komēdiju atkārtojumiem un īpašajiem raidījumiem. Kanāla skatītāju skaits bija ļoti neliels. Pamanāms agrais sasniegums bija raidījums *Politically Incorrect* ar Bilu Māru. Vēl viens izdevies sasniegums bija *[[The Daily Show]]* ar tā pirmo vadītāju Kreigu Kilbornu, bet šovam vajadzēja vairākus gadus, lai sasniegtu lielu popularitāti ar šova jauno vadītāju Džonu Stīvārtu. *[[Dr. Katz, Professional Therapist]]* arī bija pamanāms oriģinālraidījums, populārs bija arī spēļu šovs *[[Win Ben Stein's Money]]*. Veiksmīgie šovi kanālā, ko neveidoja *Comedy Central,* bija Kanādas komiķu grupa *[[The Kids in the Hall]]*, britu pārraides un komēdijseriāls *[[Absolutely Fabulos]].* *Comedy Central* kanāls ieguva strauju popularitāti, kad sākās multiplikācijas seriāla "Dienvidparks" demonstrēšana, televīzijas operatoriem izteica daudz pieprasījumu, lai šis kanāls tiktu iekļauts operatora piedāvāto kanālu sarakstā.

### 2000—2006
2000. gadā *Comedy Central* paziņoja par kanāla logo maiņu. 2002. gadā tika izveidots *[[Comedy Central Records]],* izlaižot albumus ar komiķiem, kas parādījušies viņu kanālā. 2003. gadā bija pirmizrāde *Comedy Central* multiplikācijas filmai *[[South Park: Bigger, Longer & Uncut]]*. kurā bija *Dienvidparka* sērijas, kur netika cenzēti lamuvārdi un tika parādīti kadri, kas tika izgriezti no sērijām. 2004. gadā tika paziņots, ka *Comedy Central* populārākās pārraides ir "Dienvidparks", *[[Chappelle's Show]]*, *The Daily Show* un *[[Reno 911]]!. The Daily Show* turpināja kļūt populārāks. 2005. gada oktobrī, pēc tam, kad *Comedy Central* iegādājās vēl trīs multiplikācijas seriāla "Dienvidparks" sezonas un pēc *[[The Colbert Report]]* pirmizrādes (raidījums līdzīgs *The Daily Show* raidījumam) tika paziņots, ka "Dienvidparks"  un *The Daily Show* ir visaugstāk vērtētās pārraides *Comedy Central* kanālā.

### 2007—pašlaik
2007. gada janvārī *[[MTV Networks International]]* izveidoja *Comedy Central* kanālu Vācijā, kurš pieejams visā Eiropā. Kanāls rādīja 33 pārraides, ieskaņotas vāciski vai subtitrētas un rādot vietējos šovus. 2007. gada 30. aprīlī *Comedy Central* aizņēma lielāko daļu Nīderlandes kanāla *[[The Box]]* laiku un *Comedy Central* Nīderlandes versija arī raidīja kanālā *[[Nickelodeon]]* Nīderlandes versijā naktīs. 2007. gada 1. maijā *Comedy Central* sāka darboties arī Itālijā, aizvietojot *[[Paramount Comedy]]* Itālijas versijas kanālu. 2010. gada 10. decembrī *Comedy Central* prezentēja savu jauno logo, kuru sāka izmantot 2011. gada 1. janvārī. Polijas *Comedy Central* bija pirmais starptautiskais *Comedy Central* kanāls, kurš mainīja veco logo uz jauno. Pārējās *Comedy Central* versijas logo mainīja drīz pēc Polijas *Comedy Central* logo maiņas. 2013. gada oktobrī bija pirmizrāde jaunajam raidījumam *[[@midnight]]*. 2014. gadā Stīvens Kolberts pameta *The Colbert Report* raidījumu un sāka strādāt savā jaunajā šovā CBS kanālā. *The Colbert Report* kļuva par *[[The Nightly Show with Larry Wilmore]]*. 2015. gadā Džons Stīvārts pameta *The Daily Show*. *The Daily Show* kļuva par *The Daily Show with Trevor Noah.*

## Atsauces